rejauldu/bengali-wikipedia huggingface dataset:
তাফসির আলী (জন্মঃ ১৯ সেপ্টেম্বর ১৯৮৯) নরওয়েজিয়ান ক্রিকেটার যিনি জাতীয় দলের হয়ে খেলেন।  ২০১৯ সালের মে মাসে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য নরওয়ের দলে জায়গা পেয়েছিলেন তিনি।  তিনি ১৫ জুন ২০১৯ এ ইতালির বিপক্ষে নরওয়ের হয়ে টি-টোয়েন্টি আন্তর্জাতিক (টি-২০) তে আত্মপ্রকাশ করেছিলেন।    তথ্যসূত্র    বহিঃসংযোগ     বিষয়শ্রেণী:লাহোর থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম
ইচিরো ওডা (জাপানি: 尾田 栄一郎) (জন্ম: জানুয়ারি ১, ১৯৭৫) একজন স্বনামধন্য জাপানি মাঙ্গা চিত্রশিল্পী। তিনি অনেক মাঙ্গা লিখেছেন এবং চিত্রিত করেছেন। তবে মাঙ্গা সিরিজ ইতিহাসের সর্বকালের সেরা ওয়ান পিস (১৯৯৭-বর্তমান) সিরিজের জন্য তিনি সুপরিচিত। নভেম্বর ২০১৯ পর্যন্ত ওয়ান পিস সিরিজ সারা বিশ্বে ৪৬০ মিলিয়ন কপি প্রকাশ হয়েছে, যা ইতিহাসের সর্বাধিক বিক্রিত মাঙ্গা সিরিজের রেকর্ড। ওয়ান পিস সিরিজের জনপ্রিয়তার জন্য ওডাকে মাঙ্গা ইতিহাস পরিবর্তনের অন্যতম মাঙ্গা চিত্রশিল্পীর মধ্যে বিবেচনা করা হয়।   কর্মসমূহ   মাঙ্গা   ওয়ান্টেড! (১৯৯২)    মনস্টারস (১৯৯৪)  রোমান্স ডন (প্রথম সংস্করণ, ১৯৯৬)  রোমান্স ডন (দ্বিতীয় সংস্করণ, ১৯৯৬)  ওয়ান পিস (১৯৯৭ – চলছে)    ওয়ান্টেড! (১৯৯২)  ইক্কি ইয়াকো  মনস্টারস  রোমান্স ডন (দ্বিতীয় সংস্করণ)  ক্রস এপোচ (২০০৭) – ড্রাগন বল ও ওয়ান পিসের ক্রসওভার   – টোরিকো ও ওয়ান পিসের মধ্যে ক্রসওভার   আর্ট বই   ওয়ান পিস কালার ওয়াক ১  ওয়ান পিস কালার ওয়াক ২  ওয়ান পিস কালার ওয়াক ৩ লায়ন  ওয়ান পিস কালার ওয়াক ৪ ঈগল  ওয়ান পিস কালার ওয়াক ৫ শার্ক  ওয়ান পিস কালার ওয়াক ৬ গরিলা  ওয়ান পিস কালার ওয়াক ৭ টায়রেনোসারাস  ওয়ান পিস কালার ওয়াক ৮ ওলফ   চলচ্চিত্র   ওয়ান পিস ফিল্ম: স্ট্রং ওয়ার্লড (২০০৯)  ওয়ান পিস ফিল্ম: জি (২০১২)  ওয়ান পিস ফিল্ম: গোল্ড (২০১৬)  ওয়ান পিস: স্টাম্পেড (২০১৯)   অন্যান্য   ওদাচির জন্য কণ্ঠ শিল্পী, এ চরিত্রটি ওয়ান পিস: ড্রিম সকার কিং! স্পেশালে থাকে।   তথ্যসূত্র    বহিঃসংযোগ        বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মাঙ্গা শিল্পী বিষয়শ্রেণী:ওয়ান পিস বিষয়শ্রেণী:জাপানি মাঙ্গা চিত্রশিল্পী
শ্রীলঙ্কা জাতীয় অলিম্পিক কমিটি (; এছাড়াও সংক্ষেপে আইওসি কোড এসআরআই দ্বারা পরিচিত) হলো শ্রীলঙ্কার জাতীয় অলিম্পিক কমিটি। এই সংস্থাটির ১৯৩৭ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর শ্রীলঙ্কার কলম্বোতে অবস্থিত।  বর্তমানে শ্রীলঙ্কা জাতীয় অলিম্পিক কমিটির সভাপতির দায়িত্ব পালন করছেন সুরেশ সুব্রমনিয়ম, যিনি ২০১৮ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ম্যাক্সওয়েল ডি সিলভা।  ইতিহাস ১৯৩৭ সালে শ্রীলঙ্কার বহু-ক্রীড়ার সর্বোচ্চ সংস্থা হিসেবে শ্রীলঙ্কা জাতীয় অলিম্পিক কমিটি প্রতিষ্ঠিত হয়েছে। ভিভিয়ান শকম্যান এই সংস্থার প্রথম সভাপতির দায়িত্ব পালন করেছেন, যিনি ১৯৩৭ হতে ১৯৩৯ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় এগারো বছর পর শ্রীলঙ্কা ১৯৪৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে শ্রীলঙ্কা  তথ্যসূত্র  বহিঃসংযোগ     এএনওসিতে শ্রীলঙ্কা জাতীয় অলিম্পিক কমিটি   অলিম্পিডিয়ায় শ্রীলঙ্কা জাতীয় অলিম্পিক কমিটি   অলিম্পিক.কমে শ্রীলঙ্কা জাতীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে শ্রীলঙ্কা বিষয়শ্রেণী:শ্রীলঙ্কার ক্রীড়া পরিচালনা পরিষদ বিষয়শ্রেণী:১৯৩৭-এ শ্রীলঙ্কায় প্রতিষ্ঠিত বিষয়শ্রেণী:১৯৩৭-এ প্রতিষ্ঠিত ক্রীড়া সংস্থা
অজয় বসু  () (৩ অক্টোবর, ১৯২০ ― ১০ ফেব্রুয়ারি, ২০০৪) ছিলেন প্রখ্যাত বাঙালি ক্রীড়া সাংবাদিক, সম্পাদক ও বাংলা ক্রীড়া ধারাভাষ্যকার। তিনি বাংলা ধারাভাষ্যের অন্যতম পথিকৃৎ। সংযমী বাচনভঙ্গি, শব্দচয়ন ও সর্বোপরি তাঁর জাদুমাখা কণ্ঠস্বরের জন্য তিনি আজ কিংবদন্তি।    জন্ম ও শিক্ষা জীবন   অজয় বসুর জন্ম ১৯২০ খ্রিস্টাব্দের ৩রা অক্টোবর ব্রিটিশ ভারতের কলকাতার চোরবাগানে। পড়াশোনাও কলকাতায়।  স্কটিশ চার্চ কলেজিয়েট স্কুল ও স্কটিশ চার্চ কলেজে। এখানে তাঁর সহপাঠী ছিলেন কিংবদন্তি সঙ্গীতশিল্পী মান্না দে। খেলাধুলা ভালবাসতেন। তিনি কলকাতার স্পোর্টিং ইউনিয়নের হয়ে ফুটবল আর ক্রিকেট দুটোই খেলেছেন।   কর্মজীবন   কর্মজীবন শুরু করেন অধুনালুপ্ত যুগান্তর সংবাদপত্রে প্রথমে বিজ্ঞাপন বিভাগে এবং তারপর ক্রীড়া বিভাগে। শঙ্করবিজয় মিত্র অবসর নিলে তিনি সংবাদপত্রের ক্রীড়া সম্পাদক হন।  ১৯৫৭ খ্রিস্টাব্দে  আকাশবাণী কলকাতা বেতার কেন্দ্রে প্রথম ফুটবলের ধারাবিবরণী দিতে শুরু করেন। বাংলা ভাষার উপর অসাধারণ দখল ছিল তাঁর। আর ছিল সর্বদা মজুত করা শব্দ-ভাণ্ডার ও তার সঠিক প্রয়োগ। শব্দ উচ্চারণে ছিল তাঁর চূড়ান্ত সতর্কতা। গল্পের মতো করে প্রাণবন্ত ভাবে, প্রাঞ্জল ভাবে স্বকীয় ভঙ্গিতে ধারাভাষ্য দিতেন। ফুটবল, ক্রিকেট খেলা সহ বারো ধরনের খেলার ধারাভাষ্য দিয়েছেন।  শুধু আকাশবাণীতে নয়, দূরদর্শনেও খেলার বাংলা ধারাবিবরণীর প্রথম ধারাভাষ্যকার ছিলেন তিনি। তবে রেডিয়োতেই ধারাভাষ্য দিতে বেশি পছন্দ করতেন। দূরদর্শনে যদি ধারাভাষ্য দিতে অন্য কেউ থাকতেন, আর তিনি যদি ধারাবিবরণী রেড়িয়োয় দিচ্ছেন এমন হত,তাহলে দূরদর্শনে খেলা দেখার সময় দর্শকদের মধ্যে অনেকেই দূরদর্শনের ধারাবিবরণী মিউট বা নিঃশব্দ করে রেডিয়োতে তাঁর ধারাভাষ্য শুনতেন। এমনই ছিল তার ধারাভাষ্যের প্রতি বাংলার দর্শককুলের আকর্ষণ।  আশির দশকের গোড়ার দিকে তিনি কলকাতা বিশ্ববিদ্যালয়ের সাংবাদিকতা বিভাগে অধ্যাপনাতেও যোগ দিয়েছিলেন।  শাস্ত্রীয় সঙ্গীতের অনুরাগী অজয় বসু রবিশংকরের সেতার, বিসমিল্লার সানাই, মান্না দে আর বড়ে গুলাম আলির গান শুনতে ভালবাসতেন।   জীবনাবসান   কিন্তু পরিতাপের বিষয় এই যে, ব্যারিটোন কণ্ঠস্বরের অধিকারী বাংলা ক্রীড়া ধারাভাষ্যের কিংবদন্তি ব্যক্তিত্ব শেষ জীবনে বাকরুদ্ধ অবস্থায় ছিলেন। যাঁর কণ্ঠ বাঙালিকে মন্ত্রমুগ্ধ করত, বেতার ভাষ্যে খেলার মাঠের জীবন্ত ছবি শ্রোতারা দেখতে পেতেন, তিনি কথা বলতে পারতেন না। কৃত্রিম শ্বাস–প্রশ্বাসের জন্য চিকিৎসকরা অজয়বাবুর গলায় ছিদ্র তৈরি করেছিলেন। বন্ধ হয়েগিয়েছিল কথা বলা। লিখে মনের ভাব প্রকাশ করতেন। জীবনের শেষদিনগুলি কেটেছে অসহায়তার মধ্য দিয়ে, কষ্ট সহ্য করে।  ২০০৪ খ্রিস্টাব্দের ১০ ফেব্রুয়ারি ৮৩ বৎসর বয়সে অজয় বসু কলকাতায় প্রয়াত হন।   উত্তরাধিকার   বাংলার কিংবদন্তি ক্রীড়াভাষ্যকার অজয় বসুর জন্ম শতবর্ষে তাঁর স্মরণে  আকাশবাণী কলকাতা ২০২০ খ্রিস্টাব্দের ১১ ই অক্টোবর ― বেতারের অজেয় কণ্ঠ  শীর্ষক এক তথ্য সংবলিত আলেখ্য প্রচার করে।   তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:২০০৪-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি সাংবাদিক বিষয়শ্রেণী:ক্রীড়া সাংবাদিক বিষয়শ্রেণী:ক্রীড়া ধারাভাষ্যকার বিষয়শ্রেণী:ভারতীয় ক্রীড়া সম্প্রচারক
জাতীয় সড়ক ৪৯ (পুরাতোন এনএইচ ৬ ও এনএইচ ২০০ মিলিত ভাবে)  হল ভারতের একটি জাতীয় সড়ক। এই জাতীয় সড়কটি ছত্তিশগড় থেকে শুরু হয় পশ্চিমবঙ্গের খড়গপুর পর্যন্ত বিস্তৃত । এটি বিলাসপুরে জাতীয় সড়ক ৩০ থেকে উৎপন্ন হয়ে খড়গপুর-এ জাতীয় সড়ক ১৬-এ মিলিত হয়েছে।ছত্তিশগড়, ওড়িশা, ঝাড়খণ্ড ও পশ্চিমবঙ্গ-এই চার রাজ্যের উপর দিয়ে জাতীয় সড়কটি বিস্তৃত।এর মোট দৈর্ঘ্য  ।  রুট তথ্যসূত্র  বিষয়শ্রেণী:ভারতের জাতীয় সড়ক বিষয়শ্রেণী:ঝাড়খণ্ডের জাতীয় সড়ক বিষয়শ্রেণী:পশ্চিমবঙ্গের জাতীয় সড়ক বিষয়শ্রেণী:খড়গপুরের পরিবহন
এম কিউ কে তালুকদার একজন বাংলাদেশি শিশুবিশেষজ্ঞ ও পুষ্টিবিদ। তিনি নারী ও শিশু স্বাস্থ্য কেন্দ্রের চেয়ারম্যান। তিনি ১৯৯৪ থেকে ২০০১ সাল পর্যন্ত সরকারি স্বাস্থ্যসেবা কেন্দ্র শিশু-মাতৃ স্বাস্থ্য ইনস্টিটিউটের প্রতিষ্ঠাতা পরিচালক ছিলেন। তিনি জনস্বাস্থ্য গবেষণা এবং পুষ্টি সম্পর্কিত বাংলাদেশের জাতীয় নীতি প্রণয়নেও ভূমিকা পালন করেন। মাতৃদুগ্ধ পানের ওপর গুরুত্বারোপ করে ২০১৩ সালে গৃহীত হওয়া ‘মাতৃদুগ্ধ বিকল্প শিশুখাদ্য, বাণিজ্যিকভাবে প্রস্তুতকৃত শিশুর বাড়তি খাদ্য ও উহার ব্যবহারের সরঞ্জামাদি (বিপণন নিয়ন্ত্রণ) আইন’ প্রণয়নে তিনি গুরুত্বপূর্ণ ভূমিকা পালন করেন।  চিকিৎসায় বিশেষ অবদানের জন্য ২০০৫ সালে বাংলা একাডেমি তাকে সম্মানসূচক ফেলোশিপ প্রদান করে। ২০১৮ সালে বঙ্গবন্ধু শেখ মুজিব মেডিকেল বিশ্ববিদ্যালয়ের তৃতীয় সমাবর্তনে তাকে সম্মানসূচক পিএইচডি ডিগ্রি প্রদান করা হয়। ২০১১ সালে তিনি বাংলাদেশ বিজ্ঞান একাডেমির স্বর্ণপদক লাভ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী চিকিৎসক বিষয়শ্রেণী:বাংলা একাডেমির সম্মানিত ফেলো
নিউ ইয়র্ক স্টেট রুট ১৪৬বি (এনওয়াই ১৪৬বি) যুক্তরাষ্ট্রের নিউ ইয়র্কে অবস্থিত, দক্ষিণাঞ্চলীয় সারাগোটা কাউন্টির একটি রাজ্য মহাসড়ক। রাস্তাটি ছিল  লম্বা এবং পুরোটাই ছিল ক্লিফটন পার্ক শহরজুড়ে। এটির পশ্চিমপ্রান্ত এনওয়াই ১৪৬-এর সাথে হ্যামলেট অব রেক্সফোর্ডে মিলিত হয়, যা কিনা রাস্তাটির মুল উৎপত্তিস্থল। পূর্বপ্রান্তে হ্যামলেট অব গ্রুম কর্ণার, যেখানে এটি মিলার এন্ড সুগারহিল রোড|মিলার এন্ড সুগারহিল রোডের সাথে মিলিত হয়েছিল। এনওয়াই ১৪৬বি রাস্তাটির নামকরণ করা হয় ১৯৩২ সালে যা ১৯৬৫ সালে রদ করা হয়। রাস্তাটি এখন কাউন্টি রুট ৯১ (সিআর ৯১)-এর পশ্চিমপ্রান্ত।  রাস্তার বিবরণ left|thumb|রেক্সফোর্ডে, এনওয়াই ১৪৬ এ সাবেক  এনওয়াই ১৪৬বি এর প্রান্তবিন্দু। এনওয়াই ১৪৬বি এর পশ্চিমপ্রান্ত আরম্ভ হয়েছিল এনওয়াই ১৪৬ থেকে, জায়গাটি রেক্সফোর্ডের একটি ছোট্ট নদী তীরবর্তি পল্লী ক্লিফটন পার্কে অবস্থিত। রাস্তাটি নদীর তীর ধরে দক্ষিণপূর্বে যাত্রা করে। পরে মোওহাক নদীর তীর ধরে চলে। পথিমধ্যে এডিসন কান্ট্রি ক্লাব অতিক্রম করে, নদী তীরবর্তি গ্রুমস্ রোডকে ছেদ করে, যা রেক্সফোর্ড থেকে ১মাইল দক্ষিণপূর্বে অবস্থিত। এখান থেকেই এনওয়াই ১৪৬বি পূর্বদিকে মোড় নেয়, হ্যামলেট অব গ্রুমস্ কর্ণারের সাথে মিলিত হয়। এলাকাটিকে মিলার এন্ড সুগারহিল রোড অতিক্রম করেছে । এখানেই এনওয়াই ১৪৬বিয়ের সমাপ্তবিন্দু। অন্যদিকে গ্রুমস্ রোড পূর্বদিকে হাফমুন শহরে ইউ.এস. রুট ৯ বরাবর চলতে থাকে।  ইতিহাস ১১ জুলাই, ১৯১৬ সালে নিউ ইয়র্ক রাজ্য সিদ্ধান্ত অনুযায়ী, গ্রুমস কর্ণার থেকে হোয়াইট কর্ণারের মধ্যে বেশ কিছু লিংক রোড তৈরীর কাজ শুরু হয় ভায়া রেক্সফোর্ড ফ্লাট(বর্তমানে রেক্সফোর্ড)। ১৯২০ সাল নাগাদ অর্ধেক এবং ১৯২৬ সাল নাগাদ পুরো কাজ শেষ হয়। ১৯৩০ সালে নিউ ইয়র্ক মহাসড়ক ব্যবস্থা পুনরায় নামকরনের সময় গ্রুমস কর্ণার থেকে হোয়াইট কর্ণার পর্যন্ত মহাসড়কটি এনওয়াই ১৪৬ এর অংশে পরিনত হয়। বাকি অংশ, রেক্সফোর্ড থেকে গ্রুমস কর্ণারকে এনওয়াই ১৪৬বি নাম দেওয়া হয়, যা কিনা এনওয়াই ১৪৬ এর দ্রুততম অংশ। রাস্তাটির নাম ১৯৬৫ সাল পর্যন্ত অবিকৃত ছিল, কিন্তু ওই বছরেই একে সিআর ৯১ এর অংশে পরিনত করা হয়, যা পূর্বদিকের গ্রুমস রোড থেকে হাফমুন পর্যন্ত বিস্তৃত।  উপরন্তু, পুরাতন  এনওয়াই ১৪৬বিয়ের নদী তীরবর্তি অংশটি এখন মোওহাক টাউপাথের একটি নৈস্যর্গিক উপপথে পরিনত হয়েছে।  মূখ্য অংশবিশেষ পুরো রাস্তাটিই সারাগোটা কাউন্টির ক্লিফটন পার্কে অবস্থিত।  মাইল  কি.মি.  গন্তব্য ০০  ০০  এনওয়াই ১৪৬ ৩.০০  ৪.৮  মিলার এন্ড সুগারহিল রোড  তথ্যসূত্র  বহিঃসংযোগ  বিষয়শ্রেণী:নিউ ইয়র্ক অঙ্গরাজ্যের মহাসড়ক
সোমসার বাঁকুড়া জেলার দামোদর ও শালী নদীর মিলনস্থলে অবস্থিত একটি ছোট গ্রাম। বিষ্ণুপুর মহকুমার  ইন্দাস সমষ্টি উন্নয়ন ব্লকের অন্তর্গত গ্রামটির অবস্থান কোড হল ৩২৭৭১১।  শান্ত, সবুজের মনোরম প্রাকৃতিক পরিবেশের গ্রামটি পলাশ ডাঙ্গা এবং ভগিতপুরের মতো গ্রাম দ্বারা বেষ্টিত। সোমসার থেকে জয়রামবাটী খুব কাছে। গাড়িতে ঘন্টাখানেক সময় লাগে। বর্ধমানের খণ্ডঘোষ হয়েও সহজে আসা যায়। যেহেতু, জয়রামবাটী-কামারপুকুর পাশাপাশি দুটি জায়গা, এর সঙ্গে 'ইন্দাস' (যেখানে রামকৃষ্ণ মিশনের এটি উপকেন্দ্র আছে) ও 'সোমসার' যুক্ত হলে চারটি পুণ্যস্থান একসাথে পরিভ্রমণ করা যায়।   নামকরণ  গ্রামের পাশ দিয়ে বয়ে চলা দামোদর নদের একেবারে পাশে রয়েছে প্রাচীন 'সোমেশ্বর শিব' মন্দির। গ্রামের প্রধান উপাস্য দেবতা সোমেশ্বর শিবের নাম অনুসারেই এই গ্রামের নাম হয় সোমসার।    ভৌগোলিক উপাত্ত  গ্রামটির অবস্থানের অক্ষাংশ ও দ্রাঘিমাংশ হলো ২৩.২১৯৬ উত্তর, ৮৭.৬৪০৩ পূর্ব।   জনসংখ্যার উপাত্ত  ভারতের ২০১১ খ্রিস্টাব্দের আদমশুমারি অনুসারে, সোমসারের জনসংখ্যা ৪৪২১ জন যার মধ্যে ২১৩৬ জন মহিলা এবং ২২৮৫ জন পুরুষ৷ সোমসার সাক্ষরতার হার হল ৬৩.১২% যা রাজ্য স্তরের সাক্ষরতার হার থেকে উল্লেখযোগ্যভাবে কম যা ৭৬.২৬% এবং গ্রামটিতে ৯৫৭টি পরিবার বসবাস করে এবং এদের বেশিরভাগই অনগ্রসর শ্রেণির। গ্রামটির সমৃদ্ধ প্রাকৃতিক পরিবেশ আকৃষ্ট করে পশ্চিমবঙ্গের নানা প্রান্তের মানুষকে। তাই একটি আদর্শ পিকনিক স্থান হিসাবে বিবেচিত হয়।  বিশাল বট অশ্বত্থ গাছের মাঝে শান্ত, স্নিগ্ধ নির্মল জীবনের সহায়ক এই গ্রামে জন্মগ্রহণ করেছিলেন রামকৃষ্ণ মঠ ও  রামকৃষ্ণ মিশনের দ্বাদশ অধ্যক্ষ স্বামী ভুতেশানন্দজি মহারাজ।  গ্রামের কিছু রামকৃষ্ণদেবের ভক্তমণ্ডলী পিছিয়ে পড়া মানুষের উন্নতি বিধানে জরুরী চিকিৎসা এবং প্রাথমিক শিক্ষাসহ বৃত্তিমূলক প্রশিক্ষণ ব্যবস্থা দিতে স্বামী ভুতেশানন্দজি মহারাজের পরিবারের তৎকালীন বয়োজ্যেষ্ঠ সদস্য অজিত রায় ও ডা.গৌর দাসের নেতৃত্বে প্রতিষ্ঠা করেন ‘সোমসার রামকৃষ্ণ সেবামন্দির’। ১৯৯৮ খ্রিস্টাব্দে স্বামী ভুতেশানন্দের তিরোধান ঘটে। সীমিত সামর্থে দীর্ঘ ছাব্বিশ বৎসর সোমসারের ভক্তবৃন্দ সেবাকার্য চালিয়ে গেছেন যা বেলুড়ের  রামকৃষ্ণ মঠ ও মিশনের গোচরে এসেছে। পরবর্তীতে রায় পরিবারের তিন একর জমিসহ আরো কিছু জমির হস্তান্তর হয়। শেষে বহু বছর পর ২০১৫ খ্রিস্টাব্দের ১৫ ডিসেম্বর একটি নতুন মন্দির প্রতিষ্ঠিত হয় যার দ্বারোঘাটন করেন  রামকৃষ্ণ মঠ ও মিশনের সহাধ্যক্ষ স্বামী স্মরণানন্দ।২০২১ খ্রিস্টাব্দের ১৮ নভেম্বর সোমসার রামকৃষ্ণ সেবামন্দির অধিগ্রহণ করে রামকৃষ্ণ মিশন এবং বেলুড় রামকৃষ্ণ মিশনের সোমসার শাখা কেন্দ্র হিসাবে পরিচিত হয়।  বর্তমানে মিশনের নানা কর্মকাণ্ডের জন্য গ্রামের আর্থ সামাজিক উন্নয়ন ঘটে চলেছে।    তথ্যসূত্র   বিষয়শ্রেণী:বাঁকুড়া জেলার গ্রাম বিষয়শ্রেণী:উইকিউপাত্তে স্থানাঙ্ক আছে
এক অ্যাটোসেকেন্ড (প্রতীক as) আন্তর্জাতিক একক পদ্ধতি অনুযায়ী সময়ের একটি একক যা এক সেকেন্ডের ১×১০−১৮ ভাগের এক ভাগ। অন্য ভাষায় এটি এক সেকেন্ডের দশ হাজার কোটি কোটি ভাগের এক ভাগ। ৩ হাজার ১৭১ কোটি বছর সময়ে যতগুলি সেকেন্ড হয়, এক সেকেন্ডের ভেতরে ততগুলি অ্যাটোসেকেন্ড থাকে।Electron Motion Filmed, 28 February 2008Exploring "Attosecond" Time. Visualising an Attosecond... How short is an attosecond?  অ্যাটোসেকেন্ড শব্দটি আন্তর্জাতিক এককের উপসর্গ অ্যাটো এবং আন্তর্জাতিক একক সেকেন্ডের সমবায়ে গঠিত। অ্যাটো উপসর্গটি ডেনীয় ভাষার শব্দ "আটেন" থেকে আগত, যার অর্থ ১৮।atto- [A toh] (Danish or Norwegian: eighteen; a decimal prefix used in the international metric system for measurements). Wordinfo.info (5 April 2007). Retrieved 2011-01-23. এটির প্রতীক হল as।  এক অ্যাটোসেকেন্ড ১০০০ জেপ্টোসেকেন্ডের সমান এবং ১ ফেমটোসেকেন্ডের ১০০০ ভাগের এক ভাগ। যেহেতু সময় পরিমাপের জন্য আন্তর্জাতিক একক পদ্ধতিতে পরবর্তী উচ্চতর এককটি হল ফেমটোসেকেন্ড (১০−১৫ সেকেন্ড), তাই ১০−১৭ সেকেন্ড ও ১০−১৬ সেকেন্ডকে সাধারণত দশ ও একশত অ্যাটোসেকেন্ড হিসেবে প্রকাশ করা হয়।   আরও দেখুন   অ্যাটোসেকেন্ড পদার্থবিজ্ঞান   অ্যাটোসেকেন্ড কালবীক্ষণ   মানের ক্রম    তথ্যসূত্র   বিষয়শ্রেণী:মানের ক্রম (সময়)
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  মাসুম-আল-হাসান (আলাপ) ০৫:৫৫, ২৮ জানুয়ারি ২০২০ (ইউটিসি) পিয়া বিপাশা   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যক্তিত্ব নয়। নির্ভরযোগ্য উৎসের মানদণ্ড WP:SOURCE, উইকিপিডিয়া:যাচাইযোগ্যতা, WP:ANYBIO পূরণ করে না।   শাহাদাত হোসেন (আলাপ) ০৭:০৪, ২০ জানুয়ারি ২০২০ (ইউটিসি)  রাখুন মডেল, অভিনেত্রী হিসেবে পরিচিত, বহু নাটকে কাজ করেছেন। তথ্যসূত্র বিদ্যমান আছে। --আফতাবুজ্জামান (আলাপ) ১৯:১৭, ২২ জানুয়ারি ২০২০ (ইউটিসি)   ' মডেল, অভিনেত্রী হিসেবে উইকিপিডিয়া:উল্লেখযোগ্যতা (ব্যক্তি)#সৃজনশীল পেশাজীবী এর ৩নং শর্তটি পূরণ করে। --দেলোয়ার (✉) • ২১:৩৯, ২৩ জানুয়ারি ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব  'ফিক্সড প্রাইস বা 'একদর' হল পণ্য বা পরিষেবার জন্য নির্ধারিত মূল্য, যাতে দর কষাকষি নেই।  কোনো পণ্যের মূল্য নির্ধারিত থাকতে পারে, কেননা বিক্রেতা অথবা কর্তৃপক্ষের মাধ্যমে দাম নির্ধারণ করা হয়।  বিশ্বের অনেক অংশে দর কষাকষি খুবই সাধারণ বিষয়। কিন্তু ইউরোপ, উত্তর আমেরিকা এবং জাপানের বেশিরভাগ খুচরা দোকানে দর কষাকষির সুযোগ নেই। এছাড়া অন্যত্র স্থির মূল্য আদর্শ থেকে ব্যতিক্রম থাকে।   নির্দিষ্ট মূল্যের দরপত্র    একদরের চুক্তি  একটি নির্দিষ্ট-মূল্যের চুক্তি হল এমন একটি চুক্তি যেখানে চুক্তির অর্থপ্রদান খরচ-প্লাস চুক্তির বিপরীতে ঠিকাদার কর্তৃক ব্যয় করা সম্পদ বা সময়ের উপর নির্ভর করে না। স্থির-মূল্যের চুক্তিগুলি প্রায়শই সামরিক এবং সরকারী ঠিকাদারদের জন্য বিক্রেতার পক্ষে ঝুঁকি রাখতে এবং খরচ নিয়ন্ত্রণ করতে ব্যবহৃত হয়।  ঐতিহাসিকভাবে, যখন অপ্রত্যাশিত বা উন্নয়নমূলক প্রযুক্তি সহ নতুন প্রকল্পের জন্য স্থির-মূল্যের চুক্তিগুলি ব্যবহার করা হয়, তখন প্রোগ্রামগুলি ব্যর্থ হতে পারে যদি অপ্রত্যাশিত খরচ ঠিকাদারের অতিরিক্ত শোষণ করার ক্ষমতাকে অতিক্রম করে। তা সত্ত্বেও, এই ধরনের চুক্তি জনপ্রিয় হতে থাকে। স্থির-মূল্যের চুক্তিগুলি সর্বোত্তমভাবে কাজ করে যখন খরচগুলি আগে থেকেই পরিচিত হয়।   Fixed-price contracts required by stimulus law by Matthew Weigelt Feb 17, 2009   বাংলাদেশের প্রেক্ষাপট  বাংলাদেশে প্রায় সিংহভাগ মানুষ একদরে অভ্যস্ত নয়। এখানে দর কষাকষি সাধারণ বিষয়। কিন্তু বর্তমানে শহরাঞ্চলের বড় বড় দোকান সমূহে একদর ব্যবস্থা চালু আছে। ঢাকার অন্যতম বিপণিকেন্দ্র "বসুন্ধরা সিটি" তে ক্রেতাদের সুবিধার জন্য এবং আন্তর্জাতিক মানের বিপণিবিতান হিসেবে গড়ে তোলার লক্ষ্যে কর্তৃপক্ষ সকল দোকানে একদর ব্যবস্থা চালু করে।   তথ্যসূত্র   বিষয়শ্রেণী:মূল্য নিয়ন্ত্রণ
পিঙ্কি ছিল শুয়েশা কর্তৃক প্রকাশিত একটি জাপানি ফ্যাশন ম্যাগাজিন। ২০০৪ সালে সেভেনটিন (জাপানি ম্যাগাজিন) এর একটি ভগিনী ম্যাগাজিন হিসাবে চালু করা হয়েছিল,PINKY（ピンキー）雑誌モデル  পিঙ্কি যাদের বয়স ২০-এর দশকে PINKY（ピンキー） の読者はこんな人！ বা ৩০-এর দশকের প্রথম দিকে সেই কিশোরী এবং যুবতী মহিলাদের লক্ষ্য করেছিল।  পত্রিকাটির সদর দপ্তর ছিল টোকিওতে।   পিঙ্কি আনুষ্ঠানিকভাবে ২২ ডিসেম্বর ২০০৯ তারিখে প্রকাশনা বন্ধ করে।    তথ্যসূত্র   বিষয়শ্রেণী:নারীদের ফ্যাশন ম্যাগাজিন বিষয়শ্রেণী:টোকিওর ম্যাগাজিন বিষয়শ্রেণী:২০০৪-এ প্রতিষ্ঠিত ম্যাগাজিন বিষয়শ্রেণী:উদ্ধৃতি শৈলীতে জাপানি ভাষার উৎস (ja) বিষয়শ্রেণী:উদ্ধৃতি শৈলী জাপানি ভাষার লিপি ব্যবহার করছে (ja) বিষয়শ্রেণী:জাপানের ফ্যাশন ম্যাগাজিন বিষয়শ্রেণী:জাপানের বিলুপ্ত মহিলাদের ম্যাগাজিন বিষয়শ্রেণী:২০০৪-এ জাপানে প্রতিষ্ঠিত
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  --জয়ন্ত (আলাপ - অবদান) ১৯:১৬, ২৯ সেপ্টেম্বর ২০১৮ (ইউটিসি) ঢাকা কমিক্স   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (সংস্থা ও কোম্পানি) অনুাসারে উল্লেখযোগ্য নয়। ~মহীন (আলাপ) ১৭:৪১, ২০ সেপ্টেম্বর ২০১৮ (ইউটিসি) --মাসুম-আল-হাসান (আলাপ) ০৯:৫৩, ২৮ সেপ্টেম্বর ২০১৮ (ইউটিসি)  — অংকন  (আলাপ) ০৭:২০, ২৯ সেপ্টেম্বর ২০১৮ (ইউটিসি)   - Fayaz Rahman (আলাপ) ০৭:৪১, ২৯ সেপ্টেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
300px|thumb|right  ০.৯৯৯... একটি পৌনঃপুনিক দশমিক সংখ্যা যা একটি বাস্তব সংখ্যাকে নির্দেশ করে। একে অন্যভাবেও লিখা যায়: অথবা। নির্দিষ্টভাবে এই সংখ্যাটিকে ১-এর সমান ধরা হয়। অর্থাৎ ০.৯৯৯... সংখ্যাটি সংখ্যাগত দিক থেকে ১-কেই নির্দেশ করে। এই বিষয়কে কেন্দ্র করে গণিতের বিভিন্ন শাখায় অনেকগুলো প্রামাণিক উপপাদ্যের সৃষ্টি হয়েছে।  প্রমাণ বীজগাণিতিক  ধরা যাক x= 0.999..... তাহলে, 10x = 9.999.....  অতএব, (10x - x)= (9.999.... - 0.999....) বা, 9x = 9 অতঃপর নিশ্চিতভাবেই x = 1.  অর্থাৎ, 0.999... মানে প্রায় 1 নয়! একেবারে কাটায় কাটায় 1.  ভগ্নাংশ এবং দীর্ঘ বিভাজন  অসীম দশমিক যে সসীম দশমিকেরই একটিপরিবর্ধিত রূপ তার কারণ হল ভগ্নাংশে প্রকাশ। দীর্ঘ বিভাজন ব্যবহার করে  এর মতো অতি সরল পূর্ণ সাংখ্যিক বিভজনকেও পুনরাবৃত্তিক ভগ্নাংশে পরিণত করা যায়, যাতে অঙ্কগুলো অসীম পর্যন্ত পুনরাবৃত্ত হয়। এই দশমিক ০.৯৯৯%=১ এর একটি দ্রুততর প্রমাণ প্রদান করে। ৩ কে ৩ দিয়ে গুণ করলে প্রতিটি অঙ্ক ৯ হয়, তাই ৩ x ০.৩৩৩% সমান ০.৯৯৯%। আবার ৩ ×  সমান ১, তাই ০.৯৯৯… = ১।cf. with the binary version of the same argument in Silvanus P. Thompson, Calculus made easy, St. Martin's Press, New York, 1998. . এ প্রমাণের আরেকটি রূপে ভগ্নাংশ  = ০.১১১… কে ৯ দ্বারা গুণ করা হয়।  {| style="wikitable" | |width="25px"| |width="25px" style="border-left:1px solid silver;"| | |}  তথ্যসূত্র  বহিঃসংযোগ  .999999... = 1? from cut-the-knot  Why does 0.9999… = 1 ?  Ask A Scientist: Repeating Decimals  বিষয়শ্রেণী:গাণিতিক হেঁয়ালি বিষয়শ্রেণী:বাস্তব বিশ্লেষণ বিষয়শ্রেণী:বাস্তব সংখ্যা বিষয়শ্রেণী:প্রমাণ সংবলিত নিবন্ধ বিষয়শ্রেণী:এক
থাম্ব|একটি সুপার রেডিয়েটারের পরিকল্পনা A: বিভিন্ন দিকে স্বতঃস্ফূর্ত নির্গমন B: অনুরণনকারী অক্ষের দিকে স্বতঃস্ফূর্ত নির্গমন C: উদ্দীপিত নির্গমনের মাধ্যমে স্বতঃস্ফূর্ত নির্গমন বৃদ্ধি পায় D: নির্গত আলো সুপার ইমিটার হল একটি লেজার যা রেজোনেটর ছাড়াই কাজ করে। একটি প্রলম্বিত লেজার-মাধ্যমে, যেখানে জনসংখ্যা বিপরীতকরণ বিদ্যমান এবং প্রতি একক দৈর্ঘ্যে অত্যন্ত উচ্চ বর্ধিতকরণ ঘটে, সেখানে লেজার ক্রিয়াকলাপ একটি লেজার রেজোনেটরের প্রতিপ্রেক্ষণ প্রভাব ছাড়াও সম্ভব।   ঐতিহাসিক ভূমিকা  নাইট্রোজেন লেজার প্রথম বর্ণনা করেছিলেন এইচজি হার্ড ১৯৬৩ সালে।  এর বিশেষত্ব এই যে, এটি অপটিক্যাল রেজোনেটর ছাড়াই কাজ করে এবং সক্রিয় মাধ্যম হিসেবে বায়ুমণ্ডলীয় নাইট্রোজেন ব্যবহার করে। এর ফলে একটি তুলনামূলকভাবে সহজ ও টেকসই লেজার গঠন সম্ভব হয়েছে। এই ধরনের লেজার বিশেষভাবে শারীরিক বিজ্ঞানের শিক্ষায় আকর্ষণীয় হয়ে উঠেছে, কারণ এটি শুধু সহজ উপায়ে নির্মাণ করা যায় না, বরং মৌলিক বিকিরণ প্রক্রিয়া যেমন স্বতঃস্ফূর্ত ও উদ্দীপিত নিঃসরণও সহজভাবে ব্যাখ্যা করে। পরবর্তী কয়েক দশকে, নাইট্রোজেন লেজারকে শিক্ষায় এবং প্রদর্শনমূলক কাজে ব্যবহারযোগ্য করে তুলতে বহু রূপ এবং সহজ নির্মাণপদ্ধতি বিকশিত হয়েছে।    নির্মাণ    একটি ফোটনের স্বতঃস্ফূর্ত নিঃসরণের মাধ্যমে সূচিত হয়ে, সেই ফোটনটি যদি সক্রিয় মাধ্যমের অক্ষ বরাবর অগ্রসর হয়, তবে এটি একটি বর্ধিত স্বতঃস্ফূর্ত নিঃসরণের ক্রমান্বয় প্রতিক্রিয়া শুরু করতে পারে। যদি লেজার-মাধ্যমের বর্ধিতকরণ যথেষ্ট বেশি হয়, তাহলে একটি কেন্দ্রীভূত লেজার বিকিরণ উৎপন্ন হয়। এইভাবে সাধারণত নাইট্রোজেন লেজার  এবং TEA-CO₂ লেজার কাজ করে। একইভাবে Nd:YAG লেজার  এবং এক্সাইমার লেজারও একই নীতিতে কাজ করতে পারে।   সুপার ইমিটারের রশ্মিগুলি তুলনামূলকভাবে কম দিশানির্দেশিত হয় এবং এর কোহেরেন্স দৈর্ঘ্য রেজোনেটরযুক্ত অন্যান্য লেজারের তুলনায় কম হয়ে থাকে।  কারণ বেশিরভাগ লেজার-মাধ্যম এতটা বেশি বর্ধিতকরণ করতে পারে না যে তারা সুপার ইমিটার হতে পারে, তাই সাধারণত একটি লেজার রেজোনেটর প্রয়োজন হয়। রেজোনেটরটি এমন আয়নাগুলি নিয়ে গঠিত, যা রশ্মিকে বারবার প্রতিফলিত করে এবং এইভাবে বহুবার উদ্দীপিত নিঃসরণ সৃষ্টি করে।   তথ্যসূত্র   বিষয়শ্রেণী:লেজার বিজ্ঞান
: ফুটবল ভিত্তিক একটি ওয়েবসাইটে ফুটবল খেলোয়াড়ের পাতার একটি বহিঃসংযোগ করতে সাহায্য করে। এটি কোনও নিবন্ধের বহিঃসংযোগ অংশে ব্যবহারের উদ্দেশ্যে ব্যবহার করা হয়ে থাকে।  ব্যবহার নামবিহীন প্যারামিটার:      নামযুক্ত প্যারামিটার:       উইকিউপাত্তের সংযোগ () ব্যবহার করে:       উদাহরণ নামবিহীন প্যারামিটার ব্যবহার:  {{ | 21740 | লিওনেল মেসি }}  প্রদর্শিত:    ইউআরএল:  https://www.lequipe.fr/Football/FootballFicheJoueur.html  নামযুক্ত প্যারামিটার ব্যবহার:  {{ | id= 19316 | name= ক্রিস্তিয়ানো রোনালদো }}  প্রদর্শিত:    ইউআরএল:  https://www.lequipe.fr/Football/FootballFicheJoueur.html  কোনও প্যারামিটার এবং উইকিউপাত্ত সংযোগ নেই ব্যবহার:  {{}}  প্রদর্শিত:    নির্দেশনা  লেকিপ ওয়েবসাইটে গিয়ে খেলোয়াড়ের পাতাতে গিয়ে নিশ্চিত হন তিনি আপনার কাঙ্ক্ষিত খেলোয়াড়।  খেলোয়াড়ের পাতার ইউআরএলটি https://www.lequipe.fr/Football/FootballFicheJoueur#####.html-এর মতো দেখতে হবে, যেখানে "#####" একটি সংখ্যা নির্দেশ করে।  শুধুমাত্র উক্ত নম্বর অথবা নাম ও নম্বর উভয়েই অনুলিপি করুন।  P3665 ব্যবহার করে খেলোয়াড় সম্পর্কে উইকিউপাত্ত সংযোগে উক্ত আইডি যুক্ত করুন।  বহিঃসংযোগ অংশে পাঠ্য যুক্ত করুন:  {{লেকিপ}}  বিকল্প পদ্ধতি  বহিঃসংযোগ অংশে পাঠ্য যুক্ত করুন:  {{লেকিপ|id= আইডি|name= নাম}}  যেখানে "আইডি" হচ্ছে আপনার অনুলিপি করা নম্বরটি এবং "নাম" হচ্ছে উক্ত খেলোয়াড়ে নাম।  যদি "ক্রিস্তিয়ানো রোনালদো" সম্পর্কে অনুসন্ধান করতে চান তবে "Cristiano Ronaldo" অনুসন্ধান করুন, যার ফলে আপনি এই পৃষ্ঠায় পৌঁছে যাবেন: https://www.lequipe.fr/Football/FootballFicheJoueur19316.html  "19316" অনুলিপি করুন এবং তারপরে লিখুন: {{লেকিপ|id= 19316|name= ক্রিস্তিয়ানো রোনালদো}}  দ্রষ্টব্য, যেহেতু এটি প্রায় অবশ্যই বহিঃসংযোগ অংশে চলে যাবে, তাই টেমপ্লেটের পাঠ্যকে তালিকা আইটেম হিসেবে অন্তর্ভুক্ত করার জন্য আপনার একটি * যুক্ত করা উচিত।  টেমপ্লেট উপাত্ত  অনুসরণকরণ বিষয়শ্রেণী  আইডিসহ টেমপ্লেট            টেমপ্লেট অনুপস্থিত আইডি
র‍্যাচেল ডেভিড একজন ভারতীয় অভিনেত্রী, যিনি মূলত মালয়ালম ও কন্নড় চলচ্চিত্রে অভিনয় করেন। তিনি ২০১৯ সালে ইরুপত্তিয়োন্নাম নূট্টাণ্ডু চলচ্চিত্রে অভিনয়ের মাধ্যমে মালয়ালম চলচ্চিত্রে অভিষেক করেছিলেন। তিনি ২০২২ সালের কন্নড় চলচ্চিত্র লাভ মকটেল ২-এ তার অভিনয়ের জন্য সর্বাধিক পরিচিত।   প্রারম্ভিক জীবন  র‍্যাচেল কর্ণাটকের বেঙ্গালুরুতে জন্মগ্রহণ করেন। তিনি বিশপ কটন গার্লস’ স্কুলে পড়াশোনা করেছেন। এরপর তিনি ক্রাইস্ট কলেজে প্রাক-বিশ্ববিদ্যালয় সম্পন্ন করেছেন এবং সেন্ট জোসেফ্‌স কলেজ অফ কমার্স থেকে ব্যাচেলর অব বিজনেস ম্যানেজমেন্ট (বিবিএম)–এ স্নাতক ডিগ্রি অর্জন করেছেন। বর্তমানে তিনি বেঙ্গালুরুতে স্থায়ীভাবে বসবাস করছেন।   কর্মজীবন  র‍্যাচেল ডেভিড ২০১৯ সালে ইরুপত্তিয়োন্নাম নূট্টাণ্ডু–এর মাধ্যমে মালয়ালম চলচ্চিত্রে অভিষেক করেন, চলচিত্রটিতে তিনি প্রণব মোহনলালের বিপরীতে কেন্দ্রীয় নারী চরিত্র জায়া’র ভূমিকায় অভিনয় করেছিলেন। একই বছর, তিনি ওরোন্নোন্নারা প্রণয়কথা চলচ্চিত্রেও কেন্দ্রীয় চরিত্রে অভিনয় করেছিলেন। ২০২২ সালে র‍্যাচেল লাভ মকটেল ২–এ অভিনয়ের মাধ্যমে কন্নড় চলচ্চিত্রে অভিষেক করেছিলেন।   চলচ্চিত্রের তালিকা    বছর শিরোনাম ভূমিকা ভাষা টীকা  ২০১৯ ইরুপত্তিয়োন্নাম নূট্টাণ্ডু জায়া মালয়ালম ওরোন্নোন্নারা প্রণয়কথা আমিনা ২০২১ কাভাল র‍্যাচেল অ্যান্টনি  ২০২২ লাভ মকটেল ২ সিহি কন্নড়  ২০২৪ শেফ চিদম্বরা অনু   ২০২৫       তেজোন মায়া তামিল     পুরস্কার ও মনোনয়ন   বছর পুরস্কার বিভাগ চলচ্চিত্র টীকা  ২০২৩ চন্দানাভানা ফিল্ম ক্রিটিকস একাডেমি অ্যাওয়ার্ডস শ্রেষ্ঠ নবাগত অভিনেত্রী লাভ মকটেল ২    তথ্যসূত্র    বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:বেঙ্গালুরুর অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কর্ণাটকের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী